یوخاری نازیک

یوخاری نازیک یا دا نازیک علیا پولدشت بؤلگه‌سی‌نین یاشاییش یئرلریندن‌دیر. 
 جوغرافیایی موقئع 
 تاریخ 
نازیکین دئمک اولار کی مین ایل تاریخی واردیر. ایلک یاشاماق یئری نازیکدن قیراق، حاجی کندی ایمیش ،سونرالار دا بیر زلزله نتیجسینده اوچ دؤرد عاییله کی بوردا یاشییردیلار اورادان کؤچ ائدرک، ایندیکی یئرده یئرلشیبلر .بعضی شیفاهی سؤزلره گؤره بورا بیر ائرمنی یئری‌ایمیش کی ایندییه‌کیمین بیر دلیل بونون حاققیندا یوخدور.

 شخصیتلری 
نازیکین اوّلدن تانینمیش و بؤیوک شخصیتلری اولوبدور کی اونلاردان نئچه سینه ایشاره ائدیریک.
1.حاج محبوب محمود پور، کی بورانین أربابیدیر.
2.حاج حسین سینا، کی بوردا چوخ دیرلی ایشلر و بینالار تیکیب.
3.خالوغلی (الله وردی حبیب زاده) کی بورانین چوخ ایسته‌مه‌لی و تاریخده قالان بیر شخصیتلریندن ایدی و اونون بیر نئچه سؤزو و مخصوصا (مالیم قوربان) سؤزی هر بیر نازیکلینین دیلینده و سؤزونده قالاجاکدی.

 دیل 
بو شهرین دانیشیق دیلی یوزده یوز آذربایجان تورکجه‌سیدیر. بوردا آذربایجان دیلینین اصیل لهجه‌لریندن بیرینی دانیشیرلار.

 اهالی 
1385 اینجی ایلین نوفوس سایی‌سی اساسیندا بو کندین 2466 نفر اهالیسی و 613 عائیله‌سی وار.http://amar.sci.org ایرانین آمار مركزی؛ 1385 اینجی ایلین نوفوس سایی‌سی
بوردا نئچه بؤیوک طایفا واردیر کی نازیکین اصیل اهالیسینی تشکیل ائدیرلر. اونلاردان بؤیوکلری حاج عاباسلیلار ،جومادلیلار ،یئددی قیزلیلار و ایمانلیلاردیر.

 ایقتیصادیات 
عوموملوقدا بو شهرین اهالیسی اکینجیلیک، حیواندارلیق و تیجارت ایله مشغولدورلار.

 گزمه‌لی و گؤرمه‌لی یئرلر 
نازیک شهری، بیر شهره چئوریلیدیگی اۆچون، بلدیه‌نین یاردیمی‌ایلا یاخشی و گؤرمه‌لی بیر شهره چئوریلیب‌دیر. نازیک شهرین چؤللری و بوغدا تارلالاری یاز آیلاریندا چوخ گؤزل و گؤرمه‌لی اولور. بو شهر اییرمی ایل بوندان قاباق گورولسه‌یدی، ایندی بونون بیر گؤزل شهر اولدوغو داها دا بللی اولاردی.

 بیرده باخ 
باتی آذربایجان اوستانی‌نین کندلری
 باتی آذربایجان اوستانی

 قایناقلار 

بؤلمه:پولدشت بؤلگه‌سی‌نین یاشاییش یئرلری